CELEX: 32020D0981
Language: lt
Date: 2020-07-07 00:00:00
Title: Komisijos įgyvendinimo sprendimas (ES) 2020/981 2020 m. liepos 7 d. kuriuo dėl Kosovo įrašo (Šis pavadinimas nekeičia pozicijų dėl statuso ir atitinka JT ST rezoliuciją 1244/1999 bei Tarptautinio Teisingumo Teismo nuomonę dėl Kosovo nepriklausomybės deklaracijos.) trečiųjų šalių ir jų dalių, iš kurių leidžiama įvežti į Sąjungą mėsos gaminius ir apdorotus skrandžius, pūsles ir žarnas, sąraše iš dalies keičiamas Sprendimo 2007/777/EB II priedas ir dėl tų produktų, importuojamų iš trečiųjų šalių, sertifikato pavyzdžio iš dalies keičiamas to sprendimo III priedas (pranešta dokumentu Nr. C(2020) 4433) (Tekstas svarbus EEE)

9.7.2020   
               
               
                  LT
               
               
                  Europos Sąjungos oficialusis leidinys
               
               
                  L 220/4
               
            
         KOMISIJOS ĮGYVENDINIMO SPRENDIMAS (ES) 2020/981
         2020 m. liepos 7 d.
         kuriuo dėl Kosovo įrašo (*) trečiųjų šalių ir jų dalių, iš kurių leidžiama įvežti į Sąjungą mėsos gaminius ir apdorotus skrandžius, pūsles ir žarnas, sąraše iš dalies keičiamas Sprendimo 2007/777/EB II priedas ir dėl tų produktų, importuojamų iš trečiųjų šalių, sertifikato pavyzdžio iš dalies keičiamas to sprendimo III priedas
         
            
               (pranešta dokumentu Nr. C(2020) 4433)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 punkto pirmą pastraipą, 8 straipsnio 4 punktą, 9 straipsnio 2 dalies b punktą ir 9 straipsnio 4 dalies b ir c punktus,
         kadangi:
         
                     (1)
                  
                  
                     Komisijos sprendime 2007/777/EB (2) nustatyti gyvūnų ir visuomenės sveikatos reikalavimai, taikomi į Sąjungą įvežant tam tikrus mėsos produktus ir apdorotus skrandžius, pūsles ir žarnas, kurie buvo apdoroti vienu iš II priedo 4 dalyje nurodytų būdų (toliau – prekės);
                  
               
                     (2)
                  
                  
                     Sprendimo 2007/777/EB II priedo 2 dalyje pateiktas sąrašas trečiųjų šalių arba jų dalių, iš kurių leidžiama įvežti į Sąjungą prekes, jeigu tos prekės buvo apdorotos vienu iš toje dalyje nurodytų būdų. To priedo 4 dalyje nurodytas nespecifinio apdorojimo būdas A ir specifinio apdorojimo būdai B–F, išvardyti pagal mažėjantį susijusių gyvūnų sveikatai kylančios rizikos, kurią tais apdorojimo būdais siekiama pašalinti, intensyvumą;
                  
               
                     (3)
                  
                  
                     be to, Sprendimo 2007/777 III priede nustatytas sertifikato, kuris turėtų būti pridedamas prie įvežti į Sąjungą skirtų prekių siuntų, pavyzdys;
                  
               
                     (4)
                  
                  
                     Kosovas paprašė jį įtraukti į Sprendimo 2007/777/EB II priedo 2 dalies sąrašą, nurodant, kad tai trečioji šalis, iš kurios leidžiama į Sąjungą įvežti prekes, gautas iš naminių paukščių ir ūkiuose auginamų medžiojamųjų paukščių (išskyrus beketerius) ir atitinkamai apdorotas specifiniu būdu C arba D, ir pateikė reikiamą informaciją. Visų pirma Kosovas pateikė garantijas dėl naminių paukščių žaliavų iš valstybių narių arba iš trečiųjų šalių, kurioms leista eksportuoti tokias žaliavas į Sąjungą, ir dėl apdorojimo, kuris bus taikomas tiems produktams;
                  
               
                     (5)
                  
                  
                     Komisija atliko auditą Kosove, kad įvertintų kontrolės sistemas, taikomas eksportui į Sąjungą skirtų naminių paukščių mėsos produktų gamybai. Atsižvelgiant į teigiamus to audito rezultatus ir Kosovo pateiktas garantijas dėl naminių paukščių mėsos, naudojamos mėsos produktams gaminti, kilmės ir apdorojimo, tikslinga įtraukti Kosovą į Sprendimo 2007/777/EB II priedo 2 dalies lentelę dėl naminių paukščių ir ūkiuose auginamų medžiojamųjų paukščių (išskyrus beketerius) mėsos produktų, apdorotų specifiniu apdorojimo būdu C arba D, įvežimo į Sąjungą;
                  
               
                     (6)
                  
                  
                     Sprendimo 2007/777/EB III priede pateiktame mėsos produktų, apdorotų skrandžių, pūslių ir žarnų importo veterinarijos sertifikato pavyzdyje nurodyti mėsos produktai, pagaminti iš valstybės narės kilmės naminių paukščių mėsos arba atitinkantys Komisijos reglamente (EB) Nr. 798/2008 (3) nustatytus importo į Sąjungą gyvūnų sveikatos reikalavimus, ir nustatyta, kad ta mėsa turi būti apdorojama Sprendimo 2007/777/EB II priedo 4 dalyje nustatytu nespecifiniu būdu A;
                  
               
                     (7)
                  
                  
                     tačiau veterinarijos sertifikatų reikalavimai netaikomi naminių paukščių mėsai, kurios kilmės šalis yra valstybė narė arba kuri atitinka Reglamente (EB) Nr. 798/2008 nustatytus importo į Sąjungą gyvūnų sveikatos reikalavimus ir kuri turi būti apdorota vienu iš specifinių apdorojimo būdų, nustatytų Sprendimo 2007/777/EB II priedo 4 dalyje. Atsižvelgiant į tai, kad specifinis produkto apdorojimas turi būti taikomas neatsižvelgiant į šviežios mėsos, naudojamos mėsos produktams ruošti, kilmę ir į nedidelį pavojų naminių paukščių sveikatai, susijusį su tokia veikla, į Sprendimo 2007/777/EB III priede pateiktą mėsos produktų, apdorotų skrandžių, pūslių ir žarnų veterinarijos sertifikato pavyzdį turėtų būti įtraukta nuostata dėl sertifikavimo tuo konkrečiu atveju;
                  
               
                     (8)
                  
                  
                     todėl Sprendimas 2007/777/EB turėtų būti atitinkamai iš dalies pakeistas;
                  
               
                     (9)
                  
                  
                     kad valstybės narės ir pramonės atstovai galėtų prisitaikyti prie naujų reikalavimų, turėtų būti nustatytas pagrįstas keturių mėnesių pereinamasis laikotarpis, kol iš dalies pakeistas veterinarijos sertifikato pavyzdys taps privalomas;
                  
               
                     (10)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            
               1.   Sprendimo 2007/777/EB II priedas iš dalies keičiamas pagal šio sprendimo I priedą.
            
            
               2.   Sprendimo 2007/777/EB III priedas iš dalies keičiamas pagal šio sprendimo II priedą.
            
         
         
            2 straipsnis
            Pereinamuoju laikotarpiu iki 2020 m. lapkričio 10 d. valstybės narės toliau leidžia įvežti į Sąjungą mėsos produktų, apdorotų skrandžių, pūslių ir žarnų siuntas, prie kurių pridedamas sertifikato pavyzdys, išduotas pagal Sprendimo 2007/777/EB III priede pateiktą pavyzdį, taikytą iki šiuo sprendimu padarytų pakeitimų, su sąlyga, kad sertifikatas buvo išduotas ne vėliau kaip 2020 m. spalio 10 d.
         
         
            3 straipsnis
            Šis sprendimas skirtas valstybėms narėms.
         
         
            Priimta Briuselyje 2020 m. liepos 7 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (*)  Šis pavadinimas nekeičia pozicijų dėl statuso ir atitinka JT ST rezoliuciją 1244/1999 bei Tarptautinio Teisingumo Teismo nuomonę dėl Kosovo nepriklausomybės deklaracijos.
         
            (1)  OL L 18, 2003 1 23, p. 11.
         
            (2)  2007 m. lapkričio 29 d. Komisijos sprendimas 2007/777/EB, nustatantis gyvūnų ir visuomenės sveikatos reikalavimus ir tam tikrų mėsos produktų ir apdorotų skrandžių, pūslių ir žarnų, skirtų žmonių maistui, importo iš trečiųjų šalių sertifikatų pavyzdžius ir panaikinantis Sprendimą 2005/432/EB(OL L 312, 2007 11 30, p. 49).
         
            (3)  2008 m. rugpjūčio 8 d. Komisijos reglamentas (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (OL L 226, 2008 8 23, p. 1).
      
      
         
            I PRIEDAS
            Sprendimo 2007/777/EB II priedo 2 dalis iš dalies keičiama taip:
            
                        1.
                     
                     
                        Tarp Urugvajaus ir Pietų Afrikos įrašų įterpiamas šis Kosovo įrašas:
                        
                                    ISO kodas
                                 
                                 
                                    Kilmės šalis arba jos dalis
                                 
                                 
                                    1. Naminiai galvijai
                                    2. Ūkiuose auginami medžiojamieji poranagiai gyvūnai (išskyrus kiaules)
                                 
                                 
                                    Naminės avys/ožkos
                                 
                                 
                                    1. Naminės kiaulės
                                    2. Ūkiuose auginami medžiojamieji poranagiai gyvūnai (kiaulės)
                                 
                                 
                                    Naminiai neporanagiai
                                 
                                 
                                    1. Naminiai paukščiai
                                    2. Ūkiuose auginami medžiojamieji paukščiai (išskyrus beketerius)
                                 
                                 
                                    Ūkiuose auginami beketeriai paukščiai
                                 
                                 
                                    Naminiai triušiai ir ūkyje auginami kiškiniai
                                 
                                 
                                    Laukiniai medžiojamieji poranagiai gyvūnai (išskyrus kiaules)
                                 
                                 
                                    Laukinės kiaulės
                                 
                                 
                                    Laukiniai neporanagiai gyvūnai
                                 
                                 
                                    Laukiniai kiškiniai (triušiai ir kiškiai)
                                 
                                 
                                    Laukiniai medžiojamieji paukščiai
                                 
                                 
                                    Laukiniai medžiojamieji sausumos žinduoliai (išskyrus kanopinius, neporanagius ir kiškinius)
                                 
                              
                                    „XK
                                 
                                 
                                    Kosovas(*****)(4)
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    C arba D
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX“
                                 
                              
                  
                        2.
                     
                     
                        Lenteles pabaigoje tarp išnašos (3) ir išnašos (*) įterpiama tokia išnaša:
                        
                                    „(4)
                                 
                                 
                                    Mėsos produktams ir apdorotiems skrandžiams, pūslėms ir žarnoms, pagamintiems iš šviežios mėsos iš Europos Sąjungos valstybės narės, atitinkančios Direktyvos 2002/99/EB 3 straipsnio reikalavimus, arba iš trečiosios šalies, įtrauktos į Reglamento (EB) Nr. 798/2008 I priedo 1 dalies sąrašą dėl naminių paukščių mėsos importo į Sąjungą“
                                 
                              
                  
                        3.
                     
                     
                        Lentelės pabaigoje tarp išnašos (****) ir išnašos XXX įterpiama tokia išnaša:
                        
                                    „(*****)
                                 
                                 
                                    Šis pavadinimas nekeičia pozicijų dėl statuso ir atitinka JT ST rezoliuciją 1244/1999 bei Tarptautinio Teisingumo Teismo nuomonę dėl Kosovo nepriklausomybės deklaracijos.“
                                 
                              
                  
      
      
         
            II PRIEDAS
            Sprendimo 2007/777/EB III priedas iš dalies keičiamas taip:
            Veterinarijos ir tinkamumo žmonių maistui sertifikato tam tikriems mėsos produktams, apdorotiems skrandžiams, pūslėms ir žarnoms, skirtiems siųsti į Europos Sąjungą iš trečiųjų šalių, pavyzdžio II.1 dalies II.1.3 punkte po trečio varianto įterpiamas šis tekstas:
            
                         
                     
                     
                        „(2) arba
                        
                        
                                    II.1.3.1.
                                 
                                 
                                    buvo apdorota specifiniu apdorojimo būdu, nurodytu Sprendimo 2007/777/EB II priedo 4 dalies B, C arba D punktuose trečiajai kilmės šaliai arba jos daliai atitinkamai Sprendimo 2007/777/EB II priedo 2 arba 3 dalyje nurodytų atitinkamų rūšių gyvūnų mėsai ir:
                                 
                              
                                     
                                 
                                 
                                    (2) arba
                                    
                                    
                                                [II.1.3.1.1.
                                             
                                             
                                                jos kilmės šalis yra Europos Sąjungos valstybė narė, kurioje laikomasi Direktyvos 2002/99/EB 3 straipsnio reikalavimų,]
                                             
                                          
                              
                                     
                                 
                                 
                                    (2) arba
                                    
                                    
                                                [II.1.3.1.1.
                                             
                                             
                                                jos kilmės šalis yra trečioji šalis, įtraukta į Reglamento (EB) Nr. 798/2008 I priedo 1 dalies sąrašą dėl naminių paukščių mėsos importo į Sąjungą, ir yra iš ūkių arba, jei tai laukiniai medžiojamieji paukščiai, – jie nužudyti teritorijose, kuriose 10 km spinduliu, prireikus įskaitant gretimos šalies teritoriją, bent per pastarąsias 30 dienų nebuvo nustatyta labai patogeniško paukščių gripo arba Niukaslo ligos protrūkių.]“